પોલીસે જણાવ્યા પ્રમાણે પ્રૉપર્ટી-ડીલિંગનો ધંધો કરતો મહિલાનો પતિ રશીદ ઑફિસ ગયો હતો અને મહિલા ઘરે એકલી હતી ત્યારે ઘટના બની હતી. રશીદે મુમતાઝને ફોન કરી સંપર્ક કરવાનો પ્રયત્ન કર્યો હતો, પરંતુ મુમતાઝનો કોઈ રિસ્પૉન્સ મળ્યો નહોતો. વારંવાર અનેક ફોન કર્યા છતાં પણ કોઈ જવાબ ન મળતાં રશીદે તેના પૌત્રને ઘરે જઈ મુમતાઝ ક્યાં છે એ તપાસ કરવા કહ્યું હતું. નજીકમાં રહેતો તેનો પૌત્ર ઘરે ગયો હતો અને લાંબા સમય સુધી ડોરબેલ વગાડી હતી, પરંતુ દરવાજો ન ખોલતાં તેણે રસોડાની વિન્ડોમાંથી અંદર પ્રવેશ કર્યો હતો ત્યારે મુમતાઝની ડેડ-બૉડી લોહીમાં લથપથ હાલતમાં મળી આવી હતી. એથી તેણે તરત જ રશીદને જાણ કરી હતી અને તેણે પોલીસને જાણ કરતાં પોલીસે હત્યાનો કેસ નોંધ્યો હતો.